માત્ર એનક્રિપ્ટેડ સાઈટ્સ સર્ફ કરો : તમે બ્રાઉઝરમાં કોઈ પણ એડ્રેસ ટાઈપ કરો ત્યારે એડ્રેસ બારમાં શઆતમાં લીલા રંગના તાળાની નિશાની સાથે સિક્યોર અને પછી એચટીટીપીએસ જોવા મળે છે ? આવી સાઈટ અન્ય સાઈટની સરખામણીમાં, આપણા માટે વધુ સલામત ગણાય તેમ સિક્યોર પર માઉસ લઈ જશો તો વાંચી શકશો કે આ સાઈટ પર તમે મોકલેલ પાસવર્ડ કે ક્રેડિટ કાર્ડ નંબર્સ ખાનગી રહે છે. તેની વિરુદ્ધ જો તમે ફક્ત એચટીટીપી સાઈટ સર્ફ કરી રહ્યા હો તો એવું બની શકે કે તમારી આસપાસ બેઠેલી કોઈ વ્યક્તિ તમે જે સાઈટ જોઈ રહ્યા હો તે સાઈટ અને તેમાં જે પાસવર્ડ કે ક્રેડિટ/ડેબિટ કાર્ડનો નંબર આપી રહ્યા હોય તે પણ જોઈ શકતી હોય !